ว่าจะตามรอยนัอง Soya มานานแต่ไม่มีโอกาส วันนี้หาพิกัดร้าน editor'choice ของ Soya เราก้ตามรอยทันที พอไปถึงหาที่จอดรถยากหน่อย เราจอดด้านข้างร้านที่เป็นคลีนิค ซึ่งจะเปิดตอนเย็น 

เข้าไปในร้านเจอพนักงานฝาแฝดต้อนรับ ร้านมีที่นั่งหลายรูปแบบ แต่มุมที่เราชอบมักเป็นแนวโซฟาเสมอ ร้านตกแต่งสไตล์วินเทจ ที่เสริมความน่ารักสไตล์ผู้หญิงหวานลงไป เหมาะกับเราอย่างยิ่ง 

เมนูทางร้านมีทั้งของว่าง ทานเล่น หรือจะจริงจังให้หนักท้องก้มี มุมเบเกอรี่ก้มา เราเน้นแบบเบาๆ เพราะเพิ่งหนักท้องมา 

- Ice Cocoa mint 50 บาท หน้าตามาแบบโกโก้ ดูดคำแรกกลิ่นมิ้นลอยเข้าสมองทันที ซาบซ่ามาก รสชาติหวานกำลังดีมีความเข้มข้นของโกโก้

- Ice Caramel machiato 50 บาท เลือกเมนูนี้เพราะรูปสวย ได้มาหน้าตาดีงาม แยกชั้นสวยงาม รสชาติกาแฟเข้มข้ม หอมดีทีเดียว ได้กลิ่นคาราเมลนิดๆ เราผสมกาแฟกับครีม รสชาติหวานไปนิด แต่อร่อยโดนใจ

- Tuna Salad 79 บาท สลัดที่นึ่มีซอสให้เลือก 4 แบบ เราเลือกแบบน้ำสลัดครีม จัดมาหน้าตาสวยงาม ทูน่าเป็นก้อนวางด้านบน ทางร้านให้มีดกับส้อมมากินสลัด เราว่าไม่เข้าเท่าไหร่ ได้เป็นช้อนกับส้อมอาจจะดีกว่า รสชาติน้ำสลัดออกหวานเลย ผักสดกรอบดี

ตอนกินเสร็จแล้วจ่ายเงิน ทางร้านมีบัตรสะสมให้ด้วย แม้กระทั่งตราประทับยังเป็นชื่อร้าน กิ๊บเก๋จริงๆ